Orkolora kapito

La **Orkolora kapito** (***Capito auratus***) estas specio de birdoj de la familio de Kapitonedoj, aŭ Sudamerikaj barbuloj.

Ĝi troviĝas en Bolivio, Brazilo, Kolombio, Ekvadoro, Peruo kaj Venezuelo, en la basenoj de Orinoko kaj okcidenta Amazono. Ĝi estis iam konsiderata kiel subspecio de la Nigroŝultra kapito el nordorienta Sudameriko.

## Priskribo 
eta|maldekstra|F de Castelnau-oiseauxPl8|alt=F de Castelnau-oiseauxPl8.jpg
Ties natura habitato estas tropikaj humidaj arbaroj de malaltaj teroj (ĉefe neinonditaj arbaroj) kaj ĝangaloj. Ili ĉeestas ĉefe en malaltaj teroj, sed teritorias ankaŭ en la plej malaltaj montetoj de orientaj Andoj. Ĝi estas ĉefe fruktomanĝanto.

Ili havas totalan longon de ĉ. 20 cm. Kiel ĉe aliaj Sudamerikaj barbuloj, la Orkolora kapito estas fortika, relative kapogranda kaj fortikbeka. La **supraj partoj, vosto, flugiloj kaj masko estas ĉefe nigraj**. La punktostrio ĉe la grandaj flugilkovriloj, mallarĝe borde al la flugilplumoj kaj pintoj de la triarangaj estas flavaj kaj de tie la nomo de la specio en diversaj lingvoj kaj en la scienca. Krome, la du mallarĝaj flavaj brovoj etendiĝas kiel du paralelaj linioj sur la dorso. La ventro estas ĉefe helflava kun nigra striado ĉe flankoj. Depende de la subspecio, la **gorĝo gamas el ruĝa al oranĝa** kaj la krono el tre flava tra brunoranĝa al ruĝoranĝa. La ino similas al la masklo, sed kun ekstensa oranĝoflava en bordo de flugilkovriloj, flaveca striado al orelareo kaj dorso kaj nigra striado el flankoj ankaŭ etendiĝanta al la mentono kaj brusto. Ĉe inoj de la plej okcidenta parto de sia teritorio (subspecio *punctatus*), la gorĝo estas nigre striita. Ambaŭ seksoj havas malhelajn grenatkolorajn irisojn, grizecajn krurojn kaj larĝan nigropintan grizan bekon.

## Teritorio de okcidenta Amazonio kaj Orinoko 
La Orkolora kapito teritorias el deklivoj de orientaj Andoj al la riveroj de okcidenta Amazonio el orientaj Kolombio kaj Venezuelo, orienta Ekvadoro, el norda al sudorienta Peruo, kaj norda Bolivio; en Bolivio tiu barbulo teritorias nur el la nordorientaj alfluantoj de la rivero Madeira. La orienta limo de sudokcidenta Amazonio estas la rivero Purus okcidente de la rivero Madeira.

En nordokcidenta Amazonio, la orienta lime estas centra Rorajmo kaj la sudo de la rivero Branco. La najbara teritorio al nordokcidento al Venezuelo estas ĉiu de orienta Venezuelo ĉe la bordo de Gujanoj. Tiu teritorio estas en la orienta flanko de la kariba nordafluantaro de la rivero Orinoko, sed evitas la plej malaltan duonon de la riverujo je 150 km; la teritorio situas en la supra duono de la rivero Orinoko etende suden al la orienta bordo de Kolombio.

Eta parto de la teritorio iras sudorienten al centra Bolivio, kie estas ankaŭ alfluaj areoj al la rivero Madeira.

## Listo de subspecioj 
* *Capito auratus amazonicus* Deville & Des Murs, 1849
* *Capito auratus aurantiicinctus* Dalmas, 1900
* *Capito auratus auratus* (Dumont, 1816)
* *Capito auratus bolivianus* Ridgway, 1912
* *Capito auratus hypochondriacus* Chapman, 1928
* *Capito auratus nitidior* Chapman, 1928
* *Capito auratus orosae* Chapman, 1928
* *Capito auratus punctatus* (Lesson, 1830)

## Referencoj
* BirdLife International 2006. Capito auratus. 2006 IUCN Ruĝa Listo de Minacataj Specioj. 27a Julio 2007.

## Eksteraj ligiloj 
* Fotaro de Orkolora kapito  VIREO
* Foto-Mez Rezs; Artikolo  birding-in-Peru–*"Orkolora kapito"*
* Foto-Mez Rez; Artikolo arthurgrosset–Sudamerikaj Birdoj
* Foto Alta Rez ; Artikolo 

Kategorio:Pegoformaj
Kategorio:Birdoj de Ameriko